TEŻORI F'BIRKIRKARA IL-PITTURA TA' ĠUŻEPPI BRIFFA (1901 — 1984) Ġużeppi Briffa twieled f'Birkirka fl-1901 u kien it-tieni wild minn sebgħa. Briffa ġej minn familja artistika għax infatti missieru kien wieħed mill-aqwa dekoraturi li kienu responsabbli għal dekorazzjonijiet ta' knejjes barokki u palazzi ta' żmienu. In-nannu ta' Ġużeppi, Franġisk kien magħruf għall-għamajjar ta' knejjes li kien jagħmel. L-ewwel tagħlim Ġużeppi Briffa ħadu mingħand missieru u nsibuh fl-ewwel biċċa xogħol tiegħu fid-dar tal-Prepostu, f'età ferm żgħira jipprepara t-taħlit taż-żebgħa u disinni li kien hemm bżonn. Missieru mal-ewwel induna bil-kapaċità u ġenjalità ta' ibnu, perd kien kontra l-idea li lil ibnu jibagħtu jkompli l-istudju artistiku barra. Fl-1916, fl-età ta' 15-il sena, fl-ewwel gwerra dinjija hu ngħaqad mar-Roval Malta Artillerv, u għalkemm kien impjegat bħala skrivan, qatt ma qagħad lura biex fil- ħin liberu tiegħu juża' l-pniezel tiegħu, jew il-lapsijiet biex jagħmel ġmiel ta'-disinni; liema disinni kienu ferm stmati mis-superjuri tiegħu. Dan l-entużjażmu, Briffa laqqgħugħ mal-Maġġur A.E. James li ħajjru jkompli jistudja fl-iskola ta' l-arti ta' Sant'Iermu, ħaġa li dam jagħmilha għal sentejn, fejn ħa l-esperjenza neċessarja u rnexxielu jagħmel ħafna pitturi sbieħ. L-ewwel biċċa xogħol professjonali waslet fl-1923. Nannuh Franġisk, kien ħabib intimu tal-Prepostu ta' dak iż-żmien, il-Kanonku Alfons Borg. Dawn bħala ħbieb tal-qalb mhux l-ewwel darba li taw rigali lil xulxin bħala sinjal ta' ħbiberija. Franġisk bħala rigal xtaq joffri lill-Prepostu pittura tal-Prepostu mpittra minn neputih Ġużeppi. Meta tlesta l-inkwadru, tant għoġbu li qabbad lil Ġużeppi Briffa jpitter żewġ inkwadri fis-santawrju tal-Ħerba, dak tat-twelid u dak tal-preżentazzjoni fit- Tempju tal-Madonna. Min-naħa tiegħu l-kapitlu elenjan, tant impressjona ruħu li qabbad lil Briffa jiddekora l-kappella ta' l-Immakulata Kunċizzjoni, biċċa xogħol li meta tlestiet rebbħet lill-pittur scholarship ta' sentejn f'Ruma f'Regia Accademia delle Belle Arti, scholarship li kien regalat mill-Malta Societv of Arts, Manufacture and Commerce, b'sinjal ta' ħila li l-pittur wera. Meta rritorna minn Ruma fl-1930, kien mal-ewwel imqabbad jagħmel żewġ pitturi għand l-agostinjani f'Għawdex, liema xogħol Briffa għamlu f'sentejn, xogħol li l- pittur tah il-fama ta' l-aqwa pittur żagħżugħ tal-gżejjer. Biċċa xogħol li hu jibqa' msemmi għaliha kienet il-pittura li għamel fis-saqaf tal-koppla fil-Bażilka ta' l-Isla, pittura li kienet turi r-rebħa ta' l-Assedju fuq it-torok. Xogħlijiet oħra li hu pitter insibuhom fil-parroċċa ta' San Ġorġ f'Malta, fil-parroċċa ta' Kerċem Santa Luċija (Għawdex), Sant'Antnin (f'Għawdex ukoll), f'San Franġisk tar-Rabat Malta u fil- knisja ta' San Pawl f'Birkirkara, fost uħud. Xogħlijiet oħra jinkludu, xogħol fil-knisja tal-Qalb ta' Ġesu fin-Nadur, u fil-parroċċi ta' San Ġwann, Gżira, Kirkop u f'Ta' Pinu Għawdex. Xogħlijiet oħra li Briffa pitter kienu studju ta' nies, fejn spikka x-xogħol ta' nudita li hu għamel. Fl-għomor ta' 76 sena Briffa kien iqum fil-5.00 ta' filgħodu u wara li jmur jisma' l-quddies fil-knisja ta' San Pawl f'Birkirkara, ftit passi bogħod kien jintefa' fuq ix- xogħol tiegħu, għal madwar ħames sigħat u wara għal xi mixja qasira f'pajjiżu. Briffa miet fl-1987 iżda x-xogħlijiet tiegħu ma jmutu qatt.